Lihatööstussektori 2015. aasta I poolaasta ülevaade

# Kokkuvõte

* Lihatööstussektori kogukulud olid I poolaastal 142 miljonit eurot, mis on 1,1 miljonit eurot (0,8%) vähem kui eelmisel aastal samal perioodil. Kogukulude vähenemise üheks põhjuseks võib olla see, et lihatööstused saavad varuda odavamalt toorainet. Endiselt kehtivad Venemaa sisseveopiirangud ELi liha ja –toodetele ning levib sigade Aafrika katk (SAK), mistõttu on ELis liha ülepakkumine ning madalad liha hinnad. Asjaolu, et liha ja lihatoodete jaehinnad kauplustes pole oluliselt vähenenud võib olla üheks põhjuseks, miks lihatööstussektor on suutnud kasvatada 2015. aasta esimese 6 kuuga oma müügitulu 1,4% võrreldes eelmise aasta sama perioodiga.
* Esialgsetel andmetel suurenes lihatööstussektori toodang 15,4% ja eksport 30% võrreldes eelmise aasta sama perioodiga.
* Lihatööstussektor investeeris 2015. aasta esimese 6 kuuga 47,5% vähem kui eelmisel aastal samal ajal, mis näitab, et tuleviku osas ollakse äraootaval seisukohal. Suurimad investeeringud tehti 2015. aasta I poolaastal muude masinate, seadmete, inventari soetamiseks (va arvutid ja transpordivahendid).

# Sissejuhatus

Vaadeldud on lihatööstussektori ettevõtteid, mis kuuluvad Eesti majanduse tegevusalade klassifikaatori (EMTAK 2008) tabeli järgi kategooria C101 (liha töötlemine ja säilitamine ning lihatoodete tootmine) alla (*edaspidi lihatööstussektor*). Käsitletud on nende positsiooni majanduses, olulisemaid majandusnäitajaid, investeeringuid, liha kokkuostu- ja jaehindu ning vähesel määral lihatööstussektori väliskaubandust. Ülevaate tegemisel on kasutatud Eesti Statistikaameti (SA) lühiajastatistika andmeid, EMORi andmeid ja Maaeluministeeriumi arvutusi.

Lihatööstussektori statistilisi näitajaid tõlgendades tuleb arvestada, et valimisse kuulub ettevõtjad, kellel on põhitegevusele lisaks mitmeid lisategevusalasid (nt looma-, linnu- ja taimekasvatus; sööda tootmine; transporditeenused jm). Seega on antud ülevaates käsitletud sektori näitajad kõigi valimisse kuuluvate ettevõtjate keskmised, mis ei pruugi seega kajastada kõigi sektori osapoolte olukorda võrdselt, vaid näitab valimi statistilist üldistust. Üksikute ettevõtjate näitajad võivad ülevaates toodud arvudest teinekord oluliselt erineda.

# Positsioon majanduses

Eesti lihatööstussektori ettevõtete arv on viimasel seitsmel aastal jäänud 54-60 ettevõtte vahele ning suuremate ettevõtete arv (üle 50 töötajaga) on jäänud vahemikku 9-13.

Jätkuvalt iseloomustab Eesti lihatööstussektorit tihe konkurents siseturul. Välismaise kapitaliga ettevõtted omavad ~80-85% turuosast (2010. aastal oli see ligikaudu 80% ning 2011.-2012. aastal 75-80%, 2013.-2014. aastal 80-85%).

SA esialgsetel andmetel tootis lihatööstussektor 138,1 miljoni euro väärtuses toodangut, mis eelmise aasta sama ajaga võrreldes suurenes 15,4%. Lihatööstussektori kogutoodangu osatähtsus oli toiduainete tööstuses 2015. aasta I poolaastal 20,1% (eelmisel aastal samal ajal 16,1%). Töötleva tööstuse kogutoodangust andis lihasektor 2015. aasta esimese 6 kuuga 3,0% (2011. aastal oli see 2,6% ja 2012. aastal 2,7%, 2013. aastal 2,6% ning 2014. aasta 2,8%).

Tabel 1. Tööstustoodangu struktuur (tuhat tonni) ja Eesti lihatoodang (tapakaalus) kokku (tuhat tonni) 2009-2015

|  |  |  |  |  |  |  |  |
| --- | --- | --- | --- | --- | --- | --- | --- |
|   | 2009 | 2010 | 2011 | 2012 | 2013 | 2014\* | 2015 6 kuud\* |
| Eesti lihatoodang kokku | 76 | 75.4 | 80.6 | 78.4 | 79.8 | 80.7 | - |
| Liha tööstustoodang | 44.9 | 45.5 | 43.1 | - | - | - | - |
| Vorsttooted | 35.5 | 36.7 | 36.5 | 34.5 | 33.5 | 31.9 | 14.7 |
| .. keeduvorst | 11.1 | 10.8 | 11.9 | 11.5 | 11.3 | - | - |
| .. sardellid | 3.4 | 3.8 | 3.5 | 3.4 | 3.3 | - | - |
| .. viinerid | 10.9 | 12.4 | 11.3 | 10.2 | 9.8 | - | - |
| .. poolsuitsuvorst | 6.3 | 4.7 | 5.8 | 4.4 | 4.2 | - | - |
| .. täissuitsuvorst | 0.6 | 0.7 | 1 | 1 | 1.3 | - | - |
| .. maksavorst | 1 | 1 | 0.9 | 1.1 | 0.9 | - | - |
| .. verivorst | 1.4 | 1.5 | 1.4 | 1.4 | 1.3 | - | - |
| .. muud vorsttooted | 0.8 | 1.9 | 0.8 | 1.5 | 1.4 | - | - |
| Termiliselt töötlemata naturaalsed pooltooted lihast | 33 | 32.9 | 34.5 | 29.5 | 29.3 | - | - |
| Termiliselt töödeldud tooted lihast | 6.7 | 7.6 | 8.4 | 8.1 | 8.9 | - | - |
| Pelmeenid | 5.6 | 3.5 | 5.9 | 3.8 | 3.5 | - | - |
| Pasteet | 0.3 | 0.3 | 0.3 | 0.3 | 0.3 | - | - |
| Suitsulihatooted\*\*\* | 9.6 | 9.9 | 10.3 | 9.6 | 9.9 | - | - |

*Allikas: SA*

*Ühik: tuhat tonni*

*\* – andmed pole avaldatud*

*\*\*\* – aastast 2008 koos kuivatatud ja soolatud lihatoodetega*

2015. aasta esimese 6 kuuga tapeti tegevusloaga lihatöötlemisettevõtetes 18,8 tuhat veist ning neist saadi 4,7 tuhat tonni liha. Võrreldes 2014. aasta sama perioodiga suurenes tegevusloaga lihatöötlemisettevõtetes tapetud veiste arv 1500 veise võrra (8,7%) ja liha saadi 507 tonni rohkem (12,2%).

Sigasid tapeti 267,0 tuhat ja neist saadi 21,0 tuhat tonni liha. See on eelmise aasta sama ajaga võrreldes 16,5 tuhat siga ja (6,6%) ja 1,1 tuhat tonni rohkem liha (5,3%).

Lambaid ja kitsesid tapeti tegevusloaga lihatöötlemisettevõtetes 2000 looma, mis on võrreldes 2014. aasta I poolaastaga 700 looma vähem (26%). 2015. aasta 6 kuuga saadi lammastest ja kitsedest 37 tonni liha, mida on eelmise aasta sama perioodiga võrreldes 1 tonn vähem (2,6%).

# Majandusnäitajad

## Müügitulu, kogukulud ja kogukasum

2015. aasta I poolaastal oli lihasektori käive 150,3 miljonit eurot, mis on 2014. aasta sama ajaga võrreldes 2,1 miljonit eurot (1,4%) rohkem.

Lihatööstussektori 2015. aasta esimese 6 kuue kogukasum oli 8,3 miljonit eurot . Statistikaameti kogutava kogukasumi puhul ei ole tegemist puhaskasumiga (avaldatakse aastaandmetes, SA valem: kogukasum (-kahjum) = müügitulu – kulud kokku). Eelmise aasta sama perioodiga võrreldes on kogukasum kasvanud 3,3 miljonit eurot (66%). Majandusnäitajate võrdlemisel eelmise perioodiga tuleb arvestada asjaoluga, et Statistikaamet tegi mõningad muudatused lihatööstussektori ettevõtjate valimis, seetõttu pole andmed otseselt võrreldavad.

Joonis 1. Lihatööstussektori müügitulu, kogukulud ja -kasum I poolaasta 2009-2015, miljon eurot

Lihatööstussektori tööjõukulud kasvasid 2015. aasta I poolaastal kiiremas tempos kui kogukulud. Tööjõukulud moodustasid 15,2% kogukuludest (eelmisel aastal samal perioodil oli see 12,6%) ning suurenesid aastaga 19,4%. Kogukulud olid I poolaastal 142 miljonit eurot, mis on 1,1 miljonit eurot (0,8%) vähem kui eelmisel aastal samal perioodil. Kogukulude vähenemise üheks põhjuseks võib olla see, et lihatööstused saavad varuda odavamalt toorainet. Seda tekkinud olukorra tõttu EL turul, kus endiselt kehtivad Venemaa sisseveopiirangud ELi liha ja –toodetele ning levib sigade Aafrika katk, mistõttu on ELis liha ülepakkumine ning madalad liha hinnad.

## Puhas lisandväärtus ja tööviljakus

2015. aasta I poolaastal oli lihatööstussektori puhas lisandväärtus [[1]](#footnote-1) 29,9 miljonit eurot, mis on eelmise aasta sama perioodiga võrreldes 6,8 miljonit eurot (29,4%) rohkem.

Joonis 2. Lihatööstussektori puhas lisandväärtus (miljon eurot) ja osatähtsus töötlevas tööstuses ja toiduainetööstuse lisandväärtusest I poolaasta 2009-2015

Joonis 3. Tööviljakus hõivatu kohta puhta lisandväärtuse alusel (tuhat eurot) I poolaasta 2009-2015

Tööviljakus[[2]](#footnote-2) hõivatu kohta puhta lisandväärtuse alusel oli 2015. aasta I poolaastal 10,1 tuhat eurot, mis on 2014. aasta esimese poolaastaga võrreldes 1,8 tuhat eurot suurem (21,7%).

## Tööga hõivatute arv ja töötasu

2015. aasta I poolaastal oli SA andmetel lihasektoris keskmiselt tööga hõivatute isikute[[3]](#footnote-3) arv 2958 inimest. Võrreldes 2014. aasta sama perioodiga on keskmiselt tööga hõivatute arv suurenenud 206 inimese võrra (7,5%).

Lihatööstussektoris keskmiselt tööga hõivatute arv moodustas 2015. aasta esimese 6 kuuga 19,6% toiduainetööstuses hõivatud inimestest (2014. aastal oli see 19,3%) ning töötlevas tööstuses hõivatud inimestest 2,8% (2014. aastal oli see 2,7%).

Joonis 4.Lihatööstussektoris keskmine tööga hõivatud isikute arv ja selle osatähtsus töötlevas tööstuses ja toiduainetööstuses, I poolaasta 2009-2015

Maaeluministeeriumi arvutuste kohaselt oli 2015. aasta I poolaastal lihatööstussektori keskmine tunni brutotöötasu 6,1 eurot, mis on 2014. aasta sama perioodiga võrreldes 0,6 eurot (10,9%) rohkem.



Joonis 5. Keskmine tunni töötasu kuus (bruto), eurot, I poolaastal 2009-2015

2015. aasta esimesel poolaastal oli lihatööstussektori keskmine tunni töötasu 9,7% madalam (eelmisel aastal 14,6% madalam) töötleva tööstuse keskmisest tunnitöötasust ja 3,6% madalam toiduainetööstuse keskmisest tunnitöötasust (eelmisel aastal 6,8% madalam).

## Investeeringud

2015. aasta I poolaastal investeeriti lihatööstussektoris 2,3 miljonit eurot, mida on 2014. aasta sama perioodi investeeringutega võrreldes 2,1 miljonit eurot (47,7%) vähem. Suurimad investeeringud tehti 2015. aasta I poolaastal muude masinate ja seadmete, inventari soetamiseks (va arvutid ja transpordivahendid).

Joonis 6. Lihatööstussektori investeeringud I poolaasta 2009-2015, tuhat eurot

Joonis 7. Lihatööstussektori investeeringud 2015 I poolaastal

*Allikas: SA*

*\* - v.a arvutid, arvutisüsteemid ja transpordivahendid*

# Hinnad

## Liha jae- ja kokkuostuhinnad

2015. aasta esimese 6 kuu andmete järgi oli sealiha jaehind võrreldes 2014. aasta esimese poolaastaga 0,21 eurot (12,8%) madalam ja veiseliha jaehind 0,20 eurot (9,4%) madalam.

Joonis 8. Sea- ja veiseliha jae- ja kokkuostuhinnad, eurot/kilogramm, 2009-2015

# Kaubandus

SA esialgse statistika andmetel eksportis lihatööstussektor 2015. aasta esimese 6 kuuga 23,5 miljoni euro väärtuses toodangut, mida oli 30% rohkem kui eelmisel aastal samal perioodil.

# Majandusnäitajate üldtabel

Tabel 2. Lihatööstussektori olulisemad näitajad ja muutus I poolaastal 2014-2015

|  |  |  |  |
| --- | --- | --- | --- |
|   | 2014 6 kuud | 2015 6 kuud | Muutus (%) |
| Positsioon majanduses |
| Toodangu väärtus, mln eurot | 119.7 | 138.1 | 15.4 |
| Lihatööstussektori toodangu osatähtsus (%): |   |   |   |
| … töötlevas tööstuses | 2.6 | 3.0 | 15.4 |
| … toiduainetööstuses | 16.1 | 20.1 | 24.8 |
| Majandusnäitajad |
| Müügitulu, mln eurot | 148.2 | 150.3 | 1.4 |
| Kogukulud, mln eurot | 143.2 | 142.0 | -0.8 |
| Kogukasum, mln eurot | 5.0 | 8.3 | 66.0 |
| Puhas lisandväärtus, mln eurot | 23.1 | 29.9 | 29.4 |
| Lihatööstussektori lisandväärtuse osakaal (%): |   |   |   |
| töötlevas tööstuses | 2.0 | 2.6 | 30.0 |
| toiduainetööstuses | 15.4 | 18.0 | 16.9 |
| Tööviljakus hõivatu kohta puhta lisandväärtuse alusel, tuhat eurot | 8.3 | 10.1 | 21.7 |
| Töötajate arv | 2752 | 2958 | 7.5 |
| Keskmine kuu tunnitöötasu (bruto), eurot | 5.5 | 6.1 | 10.9 |
| Investeeringud  |
| Investeeringud materiaalsesse põhivarasse, mln eurot | 4.4 | 2.3 | -47.7 |
| Hinnad |
| Sealiha kokkuostuhind, eurot kilogramm | 1.64 | 1.43 | -12.8 |
| Veiseliha kokkuostuhind, eurot kilogramm | 2.23 | 2.02 | -9.4 |
| Sealiha jaehind, eurot kilogramm | 5.35 | 4.74 | -11.4 |
| Veiseliha jaehind, eurot kilogramm | 8.47 | 7.39 | -12.8 |
| Legend |
|   | suurenenud |
|   | vähenenud |

1. Puhas lisandväärtus = (müügitulu – kulud kokku) + tööjõukulud [↑](#footnote-ref-1)
2. Tööviljakus = puhas lisandväärtus / tööga hõivatud inimeste arv [↑](#footnote-ref-2)
3. Tööga hõivatud isikud – kõigi ettevõttes töötavate isikute arv, olenemata töönädala pikkusest (sh omanikud ja nende tasuta töötavad pereliikmed, osaajaga töötajad, hooajatöötajad jt) [↑](#footnote-ref-3)